Täna õhtul käisime siis Tartus jälle. Tegelikult oli plaan  Lõunakasse uisutama minna, aga kuna poiss tegi oma inglise keele projekti nii kaua, et kell oli juba üpris palju selleks hetkeks kui meie kohale jõudsime, siis uisutama enam ei läinud. Mõtlesime kesklinna jalutama minna, aga kuniks me Lõunaka Maksimarketis ringi kruiisisime ja võimalike jõulukinkide osas ideid otsisime, oli plix higiseks minna jõudnud, nii et jäi meil jalutamata kahjuks. Vaatasime niisama linna siis autost. Need Emajõe kaldapealsed siniste tulekettidega puud Atlantise vastas on minu arvates väga  ilusad. Ja Raekoja plats oma punastes tuledes kuusega ja valgete tulekeedega üle platsi ja siniste valgustega üle raekoja akende nägi ka täitsa kena välja.